CELEX: 32015R2381
Language: hu
Date: 2015-12-17 00:00:00
Title: A Bizottság (EU) 2015/2381 rendelete (2015. december 17.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról

18.12.2015   
            
            
               HU
            
            
               Az Európai Unió Hivatalos Lapja
            
            
               L 332/52
            
         A BIZOTTSÁG (EU) 2015/2381 RENDELETE
   (2015. december 17.)
   az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a statisztikai célú területi egységek nómenklatúrájának (NUTS) létrehozásáról szóló, 2003. május 26-i 1059/2003/EK európai parlamenti és tanácsi rendeletre (1), és különösen annak 5. cikke (5) bekezdésére,
   mivel:
   
               (1)
            
            
               Az 1059/2003/EK rendelet alkotja a regionális osztályozás jogi keretét, annak érdekében, hogy lehetővé váljon az összehangolt regionális statisztikák Unión belüli gyűjtése, összeállítása és terjesztése.
            
         
               (2)
            
            
               Az 1059/2003/EK rendelet 5. cikkének (5) bekezdése értelmében ha a NUTS-osztályozás módosul, az érintett tagállam a korábban továbbított adatok helyettesítése céljából az új regionális bontás idősorait továbbítja a Bizottsághoz. Az idősorok és azok hosszának jegyzékét a Bizottság határozza meg, figyelembe véve, hogy egyáltalán átadhatók-e. Ezeket az idősorokat a NUTS-osztályozás módosításától számított két éven belül kell megadni.
            
         
               (3)
            
            
               A NUTS-osztályozást az 1319/2013/EU bizottsági rendelet (2)2015. január 1-jei hatállyal, a 868/2014/EU bizottsági rendelet (3) pedig 2016. január 1-jei hatállyal módosította.
            
         
               (4)
            
            
               Az e rendeletben előírt intézkedések összhangban vannak az Európai Statisztikai Rendszer Bizottságának véleményével,
            
         ELFOGADTA EZT A RENDELETET:
   1. cikk
   A mellékletben meghatározott jegyzékkel összhangban a tagállamok megküldik a Bizottság részére az új regionális bontásra vonatkozó idősorokat.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 154., 2003.6.21., 1. o.
   
   
      (2)  A Bizottság 2013. december 9-i 1319/2013/EU rendelete a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról (HL L 342., 2013.12.18., 1. o.).
   
      (3)  A Bizottság 2014. augusztus 8-i 868/2014/EU rendelete a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról (HL L 241., 2014.8.13., 1. o.).
   
      MELLÉKLET
      
         Az egyes statisztikai területek tekintetében meghatározott kezdőévek
      
      
                  Terület
               
               
                  NUTS 2 szint
               
               
                  NUTS 3 szint
               
            
                  Mezőgazdaság – mezőgazdasági számlák
               
               
                  2007 (1)
                  
               
               
                   
               
            
                  Mezőgazdaság – állatállományok
               
               
                  2010
               
               
                   
               
            
                  Mezőgazdaság – növénytermesztés
               
               
                  2007
               
               
                   
               
            
                  Mezőgazdaság – tejtermelés
               
               
                  2010
               
               
                   
               
            
                  Mezőgazdaság – a mezőgazdasági üzemek szerkezete
               
               
                  2010
               
               
                  2010 (1)
                  
               
            
                  Demográfia – népesség, élveszületések, elhalálozások
               
               
                  1990 (2)
                  
               
               
                  1990 (2)
                  
               
            
                  Munkaerőpiac – foglalkoztatottság, munkanélküliség
               
               
                  2010
               
               
                  2010 (1)
                  
               
            
                  Környezetvédelem – hulladékkezelő létesítmények
               
               
                  2010
               
               
                   
               
            
                  Egészségügy – halálozási okok
               
               
                  1994 (3)
                  
               
               
                   
               
            
                  Egészségügy – infrastruktúra
               
               
                  1993 (1)
                  
               
               
                   
               
            
                  Egészségügy – betegek
               
               
                  2000 (1)
                  
               
               
                   
               
            
                  Információs társadalom
               
               
                  2010 (1)
                  
               
               
                   
               
            
                  Regionális gazdasági számlák – háztartási számlák
               
               
                  2000
               
               
                   
               
            
                  Regionális gazdasági számlák – regionális számlák
               
               
                  2000
               
               
                  2000
               
            
                  Tudomány és technológia – K+F kiadások és személyzet
               
               
                  2011
               
               
                   
               
            
                  Turizmus
               
               
                  2012
               
               
                   
               
            
         (1)  A továbbítás nem kötelező.
      
         (2)  A továbbítás nem kötelező az 1990–2012 referenciaévek tekintetében.
      
         (3)  A továbbítás nem kötelező az 1994–2010 referenciaévek tekintetében.